I løpet av vinteren kan oliventreet felle bladene og se litt pjusk ut, men hold ut! Dette er en naturlig prosess, for som regel skifter oliventreet bladene hvert tredje år. Hvis du klipper treet tilbake på våren og passer på at det får nok lys, vil treet skyte nye friske skudd og gro seg til igjen. Men pass på at treet får tilstrekkelig med vann gjennom vinteren. Får treet en uttørking, slipper det veldig fort bladene. På vårparten når lyset kommer tilbake og fotosynteseprosessen tiltar øker vannbehovet mye, da vil treet prioritere å sette i gang ny vekst fremfor å «holde på gammelt bladverk».